text: Chascuns durement se hastoit.
   Car errant espouser devoit
   Clarmondine Cléomadès,
   Et li doi roi tantost après
   Qui ses serours prendre devoient.
   Prest et apareillié estoient ;
   Et avoit on fait aporter
   Les coronnes pour coronner
   Cléomadès et Clarmondine.
   Done Ynabele la royne,
   Qui savoit kan c'on devoit faire,
   Ala encontre Bien-doit-plaire
   Quant ele sot qu'ele venoit ;
   Car si grant volenté avoit
   PageV02P241
   D'onnorer roi Meniadus,
   Que ele avoir le povoit plus,
   Et sa mere et sa suer aussi.
   Grant route avoit ovoeques li
   De dames et de chevaliers,
   De damoisiaus et d'escuiers.
  